เมื่อวานเล่นกีฬา กระโดดเเล้วลงผิดท่าครับโดยลงเเบบใช้ขาข้างเดียวเเละขาเหยียดตรง หลังจากนั้นก็ลงน้ำหนักที่เข่าซ้ายไม่ได้ มีอาการปวดเวลางอเข่าเกิน 90 องศาเเละเวลาเหยียด มีปาการปวดเมื่อลองบีบหัวเข่าด้านข้าง อยากทราบว่าควรไป x-ray มั้ยครับ
สวัสดีค่ะ การที่ไม่สามารถลงน้ำหนักที่เข่าได้ ปวดเวลางอเข่าและเวลาเหยียดหลังเกิดอุบัติเหตุดังกล่าวมานั้น อาจจะเกิดจาก การมีกล้ามเนื้อหรือเส้นเอ็นที่บาดเจ็บหลังการออกกำลังกาย หรือมีเส้นเอ็นที่เข่าฉีกขาด มีกระดูกหักหรือเคลื่อน ข้อเข่าหลุด เป็นต้นโดยหากลงน้ำหนักไม่ได้ตามปกติ ปวด บวมมาก อาจมีสาเหตุที่อันตรายเช่นเรื่องกระดูกหักหรือเคลื่อนหรือข้อเข่าที่หลุดไปได้ ควรจะไปพบแพทย์เพื่อเอ็กซเรย์เพิ่มเติมเบื้องต้นงดการลงน้ำหนัก กินยาแก้ปวดหรือยาแก้อักเสบเพื่อบรรเทาอาการได้ หากปวดหรือบวมมาก ประคบเย็นได้